Document ID: 32014R1282

KOMISIJOS ĮGYVENDINIMO REGLAMENTAS (ES) Nr. 1282/2014
2014 m. gruodžio 2 d.
kuriuo iš dalies keičiami Įgyvendinimo reglamente (ES) Nr. 180/2014 nurodyti didžiausi perdirbtų produktų, kuriuos galima eksportuoti arba siųsti iš Ispanijos ir Prancūzijos atokiausių regionų, kiekiai ir susijusių trečiųjų šalių sąrašas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. kovo 13 d. Europos Parlamento ir Tarybos reglamentą (ES) Nr. 228/2013, kuriuo nustatomos specialios žemės ūkio priemonės atokiausiems Sąjungos regionams ir panaikinamas Tarybos reglamentas (EB) Nr. 247/2006 (1), ypač į jo 14 straipsnį,
kadangi:
(1)
Komisijos įgyvendinimo reglamento (ES) Nr. 180/2014 (2) 15 straipsnio 1 dalyje numatyta galimybė ūkio veiklos vykdytojams vykdant tradicinę prekybą arba regioninę prekybą eksportuoti ir vykdant tradicinę prekybą siųsti perdirbtus produktus, kurių sudėtyje yra žaliavų, kurioms taikoma speciali tiekimo tvarka, nurodyta Reglamento (ES) Nr. 228/2013 10 straipsnyje. Perdirbėjai, norintys pagal šias nuostatas eksportuoti arba siųsti tuos produktus, tai gali daryti neviršydami metinių kiekių, nurodytų Įgyvendinimo reglamento (ES) Nr. 180/2014 II-V prieduose. Trečiųjų šalių, į kurias tie produktai gali būti eksportuojami, sąrašas nustatytas to Įgyvendinimo reglamento VI priede;
(2)
Prancūzijos institucijos paprašė Komisijos pakoreguoti Įgyvendinimo reglamento (ES) Nr. 180/2014 II priedo sąrašo nuostatas dėl Martinikos: pakeisti didžiausius perdirbtų produktų, kurių KN kodai yra 0403 10 ir 1101 00, kiekius, ir įtraukti produktų, kurių KN kodai yra 2202, 2105 ir 2007, kiekius. Dėl Gvadelupos Prancūzijos institucijos paprašė Komisijos pakoreguoti šį sąrašą: pakeisti didžiausius produktų, kurių KN kodai yra 1101 00 ir 2309 90, kiekius, bei įtraukti produktų, kurių KN kodai yra 0402 10, 2007, 2008 ir 2009, kiekius. Be to, jos paprašė į to Įgyvendinimo reglamento VI priedo sąrašą Martinikos ir Gvadelupos atveju įtraukti naujas trečiąsias šalis;
(3)
Įgyvendinimo reglamento (ES) Nr. 180/2014 IV priede nustatyti didžiausi perdirbtų produktų, kuriuos kasmet galima tradiciškai eksportuoti arba siųsti iš Kanarų salų, kiekiai, o to paties Įgyvendinimo reglamento V priede nustatyti produktų, kuriuos kasmet galima eksportuoti iš Kanarų salų vykdant regioninę prekybą, kiekiai;
(4)
Ispanijos institucijos paprašė Komisijos supaprastinti Įgyvendinimo reglamento (ES) Nr. 180/2014 IV ir V priedų sąrašus, t. y. susumuoti perdirbtų produktų, kurių subpozicijos susijusios su KN kodais 1806 ir 1905, kiekius;
(5)
todėl Įgyvendinimo reglamentas (ES) Nr. 180/2014 turėtų būti atitinkamai iš dalies pakeistas;
(6)
šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Įgyvendinimo reglamento (ES) Nr. 180/2014 pakeitimas
Įgyvendinimo reglamento (ES) Nr. 180/2014 II, IV, V ir VI priedai iš dalies keičiami pagal šio reglamento priedą.
2 straipsnis
Įsigaliojimas
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. gruodžio 2 d.

Labels: 3
18
17
6